CELEX: 22010D0080
Language: ro
Date: 2010-06-11 00:00:00
Title: Decizia nr. 80/2010 a Comitetului mixt al SEE din 11 iunie 2010 de modificare a Protocolului 31 la Acordul privind SEE, în ceea ce privește cooperarea în domenii specifice în afara celor patru libertăți

16.9.2010   
            
            
               RO
            
            
               Jurnalul Oficial al Uniunii Europene
            
            
               L 244/41
            
         DECIZIA NR. 80/2010 A COMITETULUI MIXT AL SEE
   din 11 iunie 2010
   de modificare a Protocolului 31 la Acordul privind SEE, în ceea ce privește cooperarea în domenii specifice în afara celor patru libertăți
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolele 86 și 98,
   întrucât:
   
               (1)
            
            
               Protocolul 31 la acord a fost modificat prin Decizia nr. 109/2008 a Comitetului mixt al SEE din 26 septembrie 2008 (1).
            
         
               (2)
            
            
               Este necesară extinderea cooperării dintre părțile contractante la acord, în scopul includerii Deciziei nr. 922/2009/CE a Parlamentului European și a Consiliului din 16 septembrie 2009 privind soluțiile de interoperabilitate pentru administrațiile publice europene (ISA) (2).
            
         
               (3)
            
            
               Prin urmare, Protocolul 31 la acord ar trebui modificat pentru a permite ca această cooperare extinsă să poată fi realizată începând cu 1 ianuarie 2010,
            
         DECIDE:
   Articolul 1
   Protocolul 31 la acord se modifică în conformitate cu anexa la prezenta decizie.
   Articolul 2
   Prezenta decizie intră în vigoare în ziua următoare datei ultimei notificări către Comitetul mixt al SEE în temeiul articolului 103 alineatul (1) din acord (3).
   Se aplică de la 1 ianuarie 2010.
   Articolul 3
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 11 iunie 2010.
      
         
            Pentru Comitetul mixt al SEE
         
         
            Președintele
         
         Alan SEATTER
      
   
   
      (1)  JO L 309, 20.11.2008, p. 39.
   
      (2)  JO L 260, 3.10.2009, p. 20.
   
      (3)  Nu au fost semnalate obligații constituționale.
   
      ANEXĂ
      LA DECIZIA NR. 80/2010 A COMITETULUI MIXT AL SEE
      Articolul 17 (Schimbul telematic de date) din Protocolul 31 la acord se modifică după cum urmează:
      
                  (a)
               
               
                  La alineatul (1), cuvintele „alineatul (5) litera (a)” și „alineatul (5) litera (b)” se înlocuiesc cu cuvintele „alineatul (6) litera (a)” și „alineatul (6) litera (b)”.
               
            
                  (b)
               
               
                  La alineatul (1) se adaugă următorul paragraf:
                  „Statele AELS participă, începând cu 1 ianuarie 2010, la proiectele și activitățile programului Uniunii menționat la alineatul (6) litera (c), în măsura în care aceste proiecte și activități sprijină alte forme de cooperare ale părților contractante.”
               
            
                  (c)
               
               
                  La alineatul (2), cuvintele „alineatul (5)” se înlocuiesc cu cuvintele „alineatul (6)”.
               
            
                  (d)
               
               
                  La alineatul (3), cuvintele „alineatul (5) litera (a)” se înlocuiesc cu cuvintele „alineatul (6) litera (a)”.
               
            
                  (e)
               
               
                  La alineatul (4), cuvintele „alineatul (5) litera (b)” se înlocuiesc cu cuvintele „alineatul (6) litera (b)”.
               
            
                  (f)
               
               
                  Alineatul (5) devine alineatul (6).
               
            
                  (g)
               
               
                  După alineatul (4) se adaugă următorul alineat:
                  „(5)   De la începutul cooperării în programul menționat la alineatul (6) litera (c), statele AELS participă, pe deplin, fără drept de vot, la părțile relevante pentru SEE ale Comitetului privind soluții de interoperabilitate pentru administrațiile publice europene (Comitetul ISA), care asistă Comisia Europeană la implementarea, gestionarea și dezvoltarea programului respectiv, în măsura în care sunt vizate părțile de proiect din cadrul programului relevante pentru SEE.”
               
            
                  (h)
               
               
                  La sfârșitul alineatului (6) se adaugă următorul text:
                  
                              „(c)
                           
                           
                              în vederea participării începând cu 1 ianuarie 2010:
                              
                                          —
                                       
                                       
                                          
                                             32009 D 0922: Decizia nr. 922/2009/CE a Parlamentului European și a Consiliului din 16 septembrie 2009 privind soluțiile de interoperabilitate pentru administrațiile publice europene (ISA) (JO L 260, 3.10.2009, p. 20).”